CORRESPONDANCE DE JEAN HOTMAN. 247 
culières. Nostre amy, monsieur l'agent !), se prépare en toute 
diligence de partir vers vous Estant à Utrecht, où il ait este 
mandé par monseigneur le Comte de Moeurs ?), à sa venue pourez 
entendre la cause comme aussi de beaucoup de particularitez et 
nouvelles, et feroient ma lettre trop longue, si je les discourerois, 
mais vous remectray à son rapport, cognoissant sa suffisance. 
Monseigneur le Baron de Willoby *) a nagaires presenté certaine 
lettre de Sa Majesté *) dirigé aux Estatz Généraulx, ayant au long 
déclaré la volunté d’icelle tant sur le faict de Sonoy qu’aultres, 
voulant que les forces fussent retirez de devant Medenblieck. 
Il y ait sur ce subiect passé certaines communications mais pas 
encores rien résolu. Ce pendant Sa Seigneurie a envoyé une trom- 
pette, mais ne sçay, si le laisseront passer. 
Monsieur de Kilgre °) ait aussi fait quelque proposition de la 
part de Sa Majesté touchant l’envoy des députez vers Oosthende 5), 
mais il n'y a encores rien résolu à cause que les Estatz d’Hollande 
en vouloient premier communiquer à leurs supérieurs et sur ce 
sont partyz, ayant promis de retourner en quatre ou cing jours. 
L'assemblée des Estats Généraulx est quasi nulle, n’estans icy 
que ceulx d’Hollande et quelque deulx de Frize; ceulx de Zee- 
lande sont rappellez et les aultres partiz il a desià longtemps, 
mescontens. 
Nostre Conseil d’Estat 7) sont partiz chacun vers son quartier, 
n'ayant voulu accepter la charge sur les conditions présentez par 
des personnes des trois provinces se disans Estatz Généraulx, et 
les secrétaires s’en vont jouant, comme gens sans mectier. Voilà 
le beau regime pour deffendre un pays divisé en soy mesmes 
contre ung prince si puissant monarche qu'est nostre ennemy. 
Nostre Estat est en pitoyable termes et ne voids, comment sortir 
de ce labirinthe, ne soit que Dieu nous envoye le filet. Car au 
monde je ne voy plus de loyaulté ny vray zèle à la religion 
comme bien conviendroit. 
1) Peut-être un courier ordinaire. 
2) Gouverneur de la province. Voyez p. 141, 178. 
3) Lord Wiitovensy, lieutenant-général des troupes anglaises. 
4) Voyez Motley, Il, p. 396 suiv. 
5) Sir Herry Kıvuıerew, membre anglais du Conseil d'Etat. 
6) Il était depuis longtemps question de négociations sur la paix, qui auraient 
lieu dans cette ville. 
7) Sur ces questions voyez Fruin, Zien Jaren®, p. 26 suiv. 
ARCHIVES XII. oe 
